आसामनि गासैबो नोगोर, सोहोर आरो गामियाव दिनै मागो-दमासिखौ फालिदों । पुष दाननि सुहाबनाय समाव फुङावनो बेलागुर सावनानै दिनै मागो-दमासिखौ गाजा-गोमजायै फालिनाय जादों आसामनि थागिबि सुबुंफोरा। गोसो गोसारनानै उन्दै गथ’फोरा गावनि लोगोफोरजों आरो सेंग्राफोरा गावनि लोगोफोरजों बायदि गेलेनाय गेलेनायजों लोगोसे गंफ्रोमबो गामिनि नखराव एन्थाब, हुगुमा, थावनि फिथा बायदि जानायनि फोरबोजों मागो-दमासिखौ फालिनाय जादों। बे मागो-दमासि समाव अख्रां नांहां मुवा-बेसादनि बेसेनखौ खेरखेराबालानो हाथाय-बाजारनिफ्राय ना-बेदर, मुवा-बेसादखौ बायनानै लाउखार ओंखाम जानाय नुनो मोन्दों।